CELEX: 62016TN0833
Language: et
Date: 2016-11-28 00:00:00
Title: Kohtuasi T-833/16: 28. novembril 2016 esitatud hagi – Karp versus parlament

13.2.2017   
            
            
               ET
            
            
               Euroopa Liidu Teataja
            
            
               C 46/19
            
         28. novembril 2016 esitatud hagi – Karp versus parlament
   (Kohtuasi T-833/16)
   (2017/C 046/22)
   Kohtumenetluse keel: inglise
   
      Pooled
   
   
      Hageja: Kevin Karp (Brüssel, Belgia) (esindajad: advokaadid N. Lambers, ja R. Ben Ammar)
   
      Kostja: Euroopa Parlament
   
      Nõuded
   
   Hageja palub Üldkohtul:
   
               —
            
            
               tühistada Euroopa Parlamendi fraktsiooni EFDD teenistuslepingute sõlmimisega pädevusega asutuse otsus, millega hageja määrati tegevusüksusesse I parlamendiliikme registreeritud assistendi lepinguga, mis allkirjastati 25. veebruaril 2015, ning tegevusüksusesse II 12. mail 2016 allkirjastatud töölepinguga;
            
         
               —
            
            
               mõista kostjalt hageja kasuks välja hüvitis varalise ja mittevaralise kahju eest, mis esialgu on hinnatud vastavalt 40 888,68 eurole ja 63 323,20 eurole;
            
         
               —
            
            
               jätta kostja kohtukulud tema enda kanda ning mõista temalt välja hageja kohtukulud.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide, et on rikutud muude teenistujate teenistustingimuste artiklit 80
               
                           —
                        
                        
                           Hageja määrati esimese lepinguga tegevusüksusele I vastavale palgaastmele ning talle pakutud teise lepinguga tegevusüksuse II madalaimale palgaastmele. Tegevusüksusega II on hõlmatud „Abistavad ja sekretäride ülesanded, ameti toimimisega seotud ja muud taolised ülesanded, mida tehakse ametnike või ajutiste töötajate järelevalve all“, samas kui enamik hagejale antud ülesandeid tema esimese ja teise töölepingu raames olid administratiivsed ja nõuandvad, nagu nähtub hagiavalduse lisadest.
                        
                     
         
               2.
            
            
               Teine väide, et on rikutud muude teenistujate teenistustingimuste artiklit 82
               
                           —
                        
                        
                           Muude teenistujate teenistustingimuste artiklis 82 on sätestatud, et lepingulise töötajana töölevõtmiseks tegevusüksusse IV peab töötajal olema haridustase, mis vastab diplomiga tõendatud vähemalt kolmeaastasele ülikoolikursusele, või erialane koolitus samaväärsel tasemel. Hagejal on haridustase, mis vastab kahe diplomiga tõendatud viieaastasele ülikooliharidusele ning lisaks mis puudutab temale pakutud teist lepingut, on tal varasem töökogemus Euroopa Parlamendis, mis hõlmab tööülesandeid, mida ta täitma asus.